和伯輝去歲所寄兼懷曾君錫左司
作者：韓淲
朝代：宋

paragraphs: 山扃竹林居，神情爲之凝。
泉仙墨妙揮，特令人眼明。
是豈有心哉，亦匪不平鳴。
其仙今如何，帝所振金聲。
枕麯劉伯倫，潄石孫子荆。
既言委陸沉，頗謂乃崢嶸。
放身嘗一遊，面勢既經營。
極知天下士，不但同年生。
襟期兩嘉尚，歲月有餘情。
我亦老賓客，祇欲身中清。
槁項禿髮矣，空吟澤畔行。